Berlingske Tidende, 1836-03-03
Frankerig. – Det nye Cabinet er omsider constitueret; det er vel en Fortsættelse af det forrige, men Følgerne af denne Modification ere dog uberegnelige. "Moniteuren" af 22de f. M. forkyndte fem Ordonantser, den ene contrasigneret af Marschal Maison, og de øvrige af Hr. Thiers, ved hvilke udnævntes: Hr. Thiers til Cabinettets Præsident og til Minister for de udenlandske Anliggender, istedetfor Hr. de Broglie, Pairen Grev Montalivet til Minister for det Jndre, istedetfor Hr. Thiers; Hr. Passy til Minister for Handelen og de offentlige Arbeider, istedetfor Hr. Duchatel, og Hr. Pelet, (de la Lozere) til Minister for den offentlige Underviisning, istedetfor Hr. Guizot. De Herrer, Maison, Duperre og d'Argout blive paa deres respective Poster som Krigs-, Marine- og Finantsminister. - Dagen efter bekjendtgjortes en tidligere, under 4de Februar dateret og af Hr. Persil contra signeret Ordonants, ved hvilken Marchal Grard udnævnes til Stor-Cantsler af Æreslegionens Orden, istedet for den afdøde Hertug af Treviso. J Moniteuren" finder man desuden den Bekjendtgjørelse, at Hr. Fain, forhen Kongens første Cabinets-Secretair, er blevet udnævnt til Civillistens General-Jntendant, istedetfor Hr. Montalivet. De øvrige Forsættelser og Resignationer angaae tildeels ubekjendte Jndivider og underordnede Poster. Man fortalte den 22de f. M., at Hr. Gisquet vilde fratræde; men det var et tomt Rygte. En Journal fortæller, at hiint Rygte havde forfærdet samtlige Hovedstadens Spitsbuber og Tyve, da de aldrig saa uforstyrrede have kunne røgte deres Kald, som netop under Hr. Gisquets Politi-Forvaltning; han sørgede nemlig - paastaaer Journalen kun for Opdagelsen af politiske Forbrydelser, og overlod Omsorgen for Liv og Eiendom til Jndvaanerne selv. Da man derfor om Aftenen erfarede, at Hr. Gisquet blev paa sin Post, skal der i alle Tyvehuller have fundet Glædesfeste Sted, hvor det gjenlød af velmeente Skaaler. – Herr d'Argouts Post som Bankens Gouverneur er forblevet ubesat; man troer derfor, at det ikke er saa alvorligt meent med hans nye Finants Ministerium, Kongen skal have yttret til Hr. Persil: "Hvor det er Skade, min kjære Persill at De ikke er nogen Finantsmand; det vilde ellers være en god Vente Post for Dem." Ak, Sire! – skal Persil have svaret – Finantssaget maa dog vel ikke være ganske fremmed for mig; hvorledes kunde det ellers være skeet, at jeg i Anledning af et blot Finants-Spørgsmaal blev foranlediget til at træde ud af Ministeriet! Modtagelsen, som det nye Ministerium og dettes Præsident fik i Deputerede-Kamret, var paafaldende kold. Da Hr. Thiers nemlig havde holdt sin Tale og forlod Talerstolen, var Alting stille; man fornam intet Bifaldstegn. Mødet blev strax ophævet, efterat man havde besluttet, i det næste at foretage Valget af nye Vice-Præsidenter, i de Herrer Passys, Sauzets og Pelets Sted. Dagen efter, den 23de Februar, gik dette ogsaa for sig, og inden Sessions Beretningen afgik, vare de tvende Vice-Præsidenter valgte, af hvilke den ene hører til det nye, og den anden til det gamle Ministeriums Parti, den tredie vil komme til at høre til det nye Ministeriums Parti, da de tvende Candidater, der komme paa Valg, høre dertil. Man seer saaledes, at det ikke har stort at betyde med den absolute Fortsættelse af det gamle Cabinets Anskuelser. Nina Lassave har den 22de Februar tiltraadt sin nye Forretning i Caffe de la Renaissance, ved Børsen, og strax den første Dag indbragt sin nye Herre 1200 Franker, og de Nysgierrige trænger sig endnu om at komme ind.